OzLabs/hebrew-wiki-articles huggingface dataset:
פרידריך כריסטיאן הראשון, דוכס שלזוויג-הולשטיין-זונדרבורג-אוגוסטנבורג

פרידריך כריסטיאן הראשון, דוכס שלזוויג-הולשטיין-זונדרבורג-אוגוסטנבורג (בגרמנית: Friedrich Christian I. von Schleswig-Holstein-Sonderburg-Augustenburg; בדנית: Frederik Christian I, hertug af Slesvig-Holsten-Sønderborg-Augustenborg; 6 באפריל 1721 – 13 בנובמבר 1794), היה דוכס שלזוויג-הולשטיין-זונדרבורג-אוגוסטנבורג בין השנים 1754–1794.

==ביוגרפיה==
פרידריך כריסטיאן נולד ב-6 באפריל 1721, והיה בנם הבכור של כריסטיאן אוגוסט הראשון, דוכס שלזוויג-הולשטיין-זונדרבורג-אוגוסטנבורג ופרדריקה לואיזה, רוזנת דנסקאולד-סמסו, בתם של כריסטיאן גילדלווה, רוזן סמסו ושרלוטה אמליה, רוזנת דנסקאולד-לאובריג.

בשנת 1754 מת אביו, ופרידריך כריסטיאן ירש את טירת אוגוסטנבורג ואת אחוזת גרסטן. עם זאת, אחוזות אלה היו משועבדות לחובותיו, ובשל כך הוא ויתר על טענותיו על דוכסויות של שלזוויג והולשטיין, ובתמורה נתן לו מלך דנמרק (שהיה גם דוכס שלזוויג-הולשטיין) הסדר מועדף, שאיפשר לו לרכוש את אלס ואת סאנדייב, מה שהפך אותו לבעל הקרקעות הגדול ביותר בשלזוויג. כמו כן, הוא גם הרחיב את טירת אוגוסטנבורג, מעון המשפחה.

פרידריך כריסטיאן כיהן כגנרל בצבא הדני, וכן הוא היה אביר מסדר הפיל.

ב-13 בנובמבר 1794 מת פרידריך כריסטיאן באוגוסטנבורג, ובנו פרידריך כריסטיאן השני, דוכס שלזוויג-הולשטיין-זונדרבורג-אוגוסטנבורג ירש את נחלותיו ותאריו.

== משפחתו ==
ב-26 במאי 1762 התחתן פרידריך כריסטיאן עם שרלוטה, נסיכת שלזוויג-הולשטיין-זונדרבורג-פלן, בתם של פרידריך קרל, דוכס שלזוויג-הולשטיין-זונדרבורג-פלן וכריסטינה אירמגארד, רוזנת רבנטלוב, ממנה נולדו לו שבעה ילדים:
* לואיזה כריסטינה קרולינה, נסיכת שלזוויג-הולשטיין-זונדרבורג-אוגוסטנבורג (1763–1764).
* לואיזה כריסטינה קרולינה, נסיכת שלזוויג-הולשטיין-זונדרבורג-אוגוסטנבורג (1764–1815).
* פרידריך כריסטיאן השני, דוכס שלזוויג-הולשטיין-זונדרבורג-אוגוסטנבורג (1765–1814), התחתן עם לואיזה אוגוסטה, נסיכת דנמרק.
* פרדריק קרל אמיל, נסיך שלזוויג-הולשטיין-זונדרבורג-אוגוסטנבורג (1767–1841), גנרל דני, התחתן עם סופיה אלאונורה פרדריקה של, בתו של הברון יורגן אריק של.
* קרל אוגוסט, נסיך הכתר של שוודיה (1768–1810), גנרל דני, ומאוחר יותר, נסיך הכתר של שוודיה.
* סופיה אמליה, נסיכת שלזוויג-הולשטיין-זונדרבורג-אוגוסטנבורג (1769).
* קרל וילהלם, נסיך שלזוויג-הולשטיין-זונדרבורג-אוגוסטנבורג (1770–1771).

== אילן יוחסין ==

==קישורים חיצוניים==

קטגוריה:אנשי צבא דנים
קטגוריה:ילידי 1721
קטגוריה:נפטרים ב-1794
ג'ינגשאנוזאורוס

איור אפשרי
ג'ינגשאנוזאורוס (שם מדעי: Jingshanosaurus) הוא סוג דינוזאור מתת-סדרת דמויי זאורופודים, שחי בראשית היורה.

==גילוי ושיום==

מאובנים כמעט שלמים התגלו באזור העיירה ג'ינגשאן בסין, ועל שמה הוא קרוי. תואר לראשונה בשנת 1995. השם המדעי של המין שנמצא הוא Jingshanosaurus xinwaensis.
המאובנים הוצגו מספר פעמים במוזאונים עוד לפני שהוענק לו השם הרשמי.

==מיון==
הג'ינגשאנוזאורוס עשוי להיות קרוב מאוד ליונאנוזאורוס (Yunnanosaurus). למעשה יש הסבורים שהג'ינגשאנוזאורוס אינו אלא יונאנוזאורוס גדול, ואם הדברים נכונים הרי שג'ינגשאנוזאורוס הוא שם נרדף זוטר של יונאנוזאורוס.

==קישורים חיצוניים==

==הערות שוליים==

קטגוריה:דמויי זאורופודים
קטגוריה:דינוזאורים שחיו ביורה תחתון באסיה
קטגוריה:טקסונים שתוארו בידי דונג שימינג
קטגוריה:מאובני טקסונים שתוארו ב-1995
I'm a Mess

"I'm a Mess" (בעברית: "אני בלגן") הוא שיר של הזמרת-יוצרת האמריקאית ביבי רקסה, מתוך אלבום הבכורה שלה, Expectations. אלבום הבכורה יצא לאור ב-15 ביוני 2018, על ידי חברת התקליטים האחים וורנר.

לדבריה של הזמרת, השיר הוא על קבלת הפגמים שלך. השיר הפך לשירה הראשון של רקסה אשר הצליח להיכנס אל הטופ 40 של מצעד הבילבורד הוט 100.

== הופעות ==
ביבי רקסה הופיעה עם השיר בתוכנית של ג'ימי פאלון, "The Tonight Show Starring Jimmy Fallon", בטקס פרסי בחירת הנוער, בתצוגת אופנה של ויקטוריה סיקרט, בטקס פרסי המוזיקה של MTV אירופה ובנוסף הופיעה בפסטיבל המוזיקה של ה-iHeartRadio, ביחד עם השיר "Meant to Be".

בין היתר, הופיעה רקסה עם השיר בתוכנית הטלוויזיה "האח הגדול" וב-"גוט טאלנט אמריקה".

== וידאו קליפ ==
הווידאו קליפ הרשמי של השיר בוים על ידי סופי מולר.

==קישורים חיצוניים==

== הערות שוליים ==

קטגוריה:שירי ביבי רקסה
קטגוריה:שירים באנגלית
קטגוריה:שירים שנכתבו על ידי ביבי רקסה
קטגוריה:שירים שנכתבו על ידי ג'סטין טרנטר
קטגוריה:וידאו קליפים שבוימו על ידי סופי מולר
קטגוריה:שירי פלטינה משולשת בברזיל
קטגוריה:סינגלים בהוצאת וורנר רקורדס
כריסטיאן אוגוסט הראשון, דוכס שלזוויג-הולשטיין-זונדרבורג-אוגוסטנבורג

כריסטיאן אוגוסט הראשון, דוכס שלזוויג-הולשטיין-זונדרבורג-אוגוסטנבורג (בגרמנית: Christian August I von Schleswig-Holstein-Sonderburg-Augustenburg; 4 באוגוסט 1696 – 20 בינואר 1754) היה דוכס שלזוויג-הולשטיין-זונדרבורג-אוגוסטנבורג בין השנים 1731–1754.

==ביוגרפיה==
כריסטיאן אוגוסט נולד ב-4 באוגוסט 1696, והיה בנם של פרדריק וילהלם, נסיך שלזוויג-הולשטיין-זונדרבורג-אוגוסטנבורג וסופיה אמליה, רוזנת אהלפלד-לנגלאנד, בתם של פרידריך, רוזן אהלפלד-לנגלאנד ומריה אליזבת, רוזנת ליינינגן-דאגסבורג.

הוא שימש כמנהל סניף בקתדרלת המבורג. מאוחר יותר, הוא הפך למושל האי הדני אלס, לגנרל חיל הרגלים ולקולונל של המשמר המלכותי בדנמרק. בשנת 1731 מת דודו ארנסט אוגוסט, דוכס שלזוויג-הולשטיין-זונדרבורג-אוגוסטנבורג ללא ילדים, וכריסטיאן אוגוסט ירש את נחלותיו ותאריו.

ב-20 בינואר 1754 מת כריסטיאן אוגוסט, ובנו פרידריך כריסטיאן הראשון, דוכס שלזוויג-הולשטיין-זונדרבורג-אוגוסטנבורג ירש את נחלותיו ותאריו.

== משפחתו ==
ב-21 ביולי 1720 התחתן כריסטיאן אוגוסט עם פרדריקה לואיזה, רוזנת דנסקאולד-סמסו, בתם של כריסטיאן גילדלווה, רוזן סמסו ושרלוטה אמליה, רוזנת דנסקאולד-לאובריג, ממנה נולדו לו תשעה ילדים:
* פרידריך כריסטיאן הראשון, דוכס שלזוויג-הולשטיין-זונדרבורג-אוגוסטנבורג (1721–1794)
* אמיל אוגוסט, נסיך שלזוויג-הולשטיין-זונדרבורג-אוגוסטנבורג (1722–1786), לוטננט גנרל בצבא הדני
* כריסטיאן אולריך, נסיך שלזוויג-הולשטיין-זונדרבורג-אוגוסטנבורג (1723)
* סופיה שרלוטה, נסיכת שלזוויג-הולשטיין-זונדרבורג-אוגוסטנבורג (1725–1752)
* כריסטינה אולריקה, נסיכת שלזוויג-הולשטיין-זונדרבורג-אוגוסטנבורג (1727–1794)
* סופיה מגדלנה מריה, נסיכת שלזוויג-הולשטיין-זונדרבורג-אוגוסטנבורג (1731–1799)
* בן מת (1732)
* שרלוטה אמליה, נסיכת שלזוויג-הולשטיין-זונדרבורג-אוגוסטנבורג (1736–1815)
* בן מת (1736)

== אילן יוחסין ==

==קישורים חיצוניים==

==הערות שוליים==

קטגוריה:בית אולדנבורג
קטגוריה:ילידי 1696
קטגוריה:נפטרים ב-1754
קובי מרימי

יעקב (קובי) מָרימי (נולד ב-8 באוקטובר 1991) הוא זמר ושחקן ישראלי. נבחר לייצג את ישראל באירוויזיון 2019 עם השיר "Home", לאחר שזכה בעונה השישית של "הכוכב הבא לאירוויזיון".

==ביוגרפיה==
מרימי נולד, גדל והתחנך ברמת גן. בן להורים בעלי צרכניה, ולו שתי אחיות גדולות. בנעוריו למד בתיכון "אהל שם" במגמת תיאטרון, והחל לשיר מגיל 13. כאשר למד בתיכון היה ילד דחוי, כשבעיית עודף המשקל שלו השפיעה משמעותית על חייו. לקראת גיוסו לצה"ל, לא התקבל ללהקה צבאית ובהמשך, לאחר שכבר עבר את השלב הראשון במבחני הקבלה לתיאטרון צה"ל, בחר שלא להמשיך בהליך הקבלה. לבסוף, הוא עשה את שירותו בחיל השלישות, במחנה מקלף שברמת גן.

לאחר שחרורו מצה"ל הפחית ממשקלו 50 קילוגרמים, והחל ללמוד בסטודיו למשחק על שם ניסן נתיב. במהלך לימודיו, הופיע במחזות "מעגל הגיר הקווקזי", "האשליה", "תפילה", "הגברת הזאת ממקסים". לאחר סיום לימודיו, שיחק במחזה "כל דבר חי צריך", והופיע בתפקיד נתן העזתי במחזמר "משיח עכשיו" ב"חג המחזמר 2017" בבת ים. על תפקיד זה זכה בפרס "השחקן המבטיח" באותו פסטיבל.

ביוני 2018 השתתף מרימי בהצגת ילדים מוזיקלית "האוצר של צ'מבלו", בה גילם את צ'מבלו הדרקון.

===אירוויזיון 2019===
מרימי השתתף בעונה השישית של תוכנית המציאות "הכוכב הבא לאירוויזיון". הוא הודח בשלב רבע הגמר, חזר בשלב "גלגל ההצלה" ובגמר זכה במקום הראשון, בעקבות הזכייה נבחר לייצג את ישראל באירוויזיון 2019 בתל אביב. במהלך התוכנית סיפר כי הוא סובל מפחד קהל, הן כשחקן והן כזמר.

ב-20 בפברואר 2019 נבחר השיר "Home", בלדה שכתבו אוהד שרגאי וענבר ויצמן, כשיר אותו יבצע מרימי באירוויזיון 2019. ב-7 במרץ 2019 נחשף קטע מהשיר על ידי תאגיד השידור הישראלי "כאן" והוא הוצג במלואו ב-10 במרץ בטקס פרסי האקדמיה לטלוויזיה לשנת 2018 בערוץ כאן 11. ביום שלמחרת נקבע כי הופעתו של מרימי תהיה ה-14 בסדר השירים במופע הגמר.

ב-11 באפריל 2019 יצאה גרסת הרמיקס ל-"Home", וכשבוע וחצי לפני גמר האירוויזיון שונתה גרסת השיר Home.

בתחרות דורג במקום ה-23 מתוך 26 משתתפות בשלב הגמר.

=== לאחר האירוויזיון ===
כשבועיים לאחר גמר האירוויזיון החל מרימי בחזרות להצגה "אביב מתעורר", שעלתה באוגוסט 2019 בתיאטרון הלאומי "הבימה", שם גילם את דמותו של ארנסט.

ב-12 בספטמבר, יצא סינגל הבכורה של מרימי שנקרא "Yalla Bye".

ב-26 בינואר 2020 הוציא את השיר "לא לבד".

ב-10 באוגוסט 2021 הוציא סינגל ראשון מתוך אלבום בכורה שעתיד לצאת "יוצא מזה".

ב-22 במרץ 2022 הוציא את השיר "שתי דקות".

==חיים אישים==
מרימי מתגורר בתל אביב-יפו. טרם פרסומו כזמר, עבד כקופאי בקולנוע לב וכמארח בבר.

==דיסקוגרפיה==
===סינגלים===
* 2019: "Home"
* 2019: "Yalla Bye"
* 2020: "לא לבד"
* 2021: "יוצא מזה"
* 2022: "שתי דקות"
* 2023: "אבא שלי"

==קישורים חיצוניים==

* 
* [https://www.mako.co.il/Tagit/קובי+מרימי קובי מרימי] באתר mako
* 
* 
* 
* 

==הערות שוליים==

קטגוריה:שחקני תיאטרון ישראלים
קטגוריה:שחקני מחזות זמר ישראלים
קטגוריה:זמרים ישראלים
קטגוריה:זוכי הכוכב הבא
קטגוריה:נציגי ישראל באירוויזיון
קטגוריה:משתתפי אירוויזיון 2019
קטגוריה:זמרי פופ ישראלים
קטגוריה:בוגרי בית הספר אהל שם
קטגוריה:בוגרי הסטודיו למשחק ניסן נתיב
קטגוריה:ישראלים שנולדו ב-1991
דביר שרייבר

דביר שרייבר (נולד בח' באייר תשל"ג - 10 במאי 1973) הוא מחזאי, במאי יוצר תיאטרון ובעל טור ישראלי.

==ביוגרפיה==
נולד וגדל בנתניה. למד בישיבת בני עקיבא בנתניה ולאחר מכן בישיבת ההסדר במעלות. שירת בצבא כלוחם בחיל התותחנים. נשוי לסיגלית ואב לחמישה. החל משנת 1998 מתגורר בבית שמש.

===בתחום התיאטרון===

בין השנים 1997–2000 למד משחק ותיאטרון בבית הספר לתקשורת מעלה. ראש המגמה היה שולי רנד.

בשנת 2000 היה בין מקימי תיאטרון תאיר שפעל עד שנת 2012. במסגרת התיאטרון שיחק בהצגות רבות, ביניהן: בדרך למעלה, מחכים לכבודו, טופל'ה טוטוריטו, יודפת ועוד. כתב וביים מספר הצגות לתיאטרון תאיר, ביניהן: חבר מרחוב אחר, בעקבות המנורה האבודה, היתקלות ועוד.

בהפקה עצמאית כתב וביים את המחזמר "אביהם של ישראל" על הרב מרדכי אליהו.

כתב מספר הצגות לתיאטרון אספקלריא, ביניהן: סוף הדרך, ארבעה אבות, מעורבות, יוצא מן הכלל ועוד. כמו כן כתב מחזות נוספים לתיאטראות קטנים (פרינג').

בשנת 2012 הקים עם ישי מאיר ואייל ניידורף את תיאטרון מפתח הלב, המתמחה בהצגות ילדים.

ב-2017 העלה יחד עם ד"ר עליזה בלוך את המופע "לבנות את הגשר הזה" על פי ספר באותו שם שבלוך כתבה על חוויותיה כמנהלת בית הספר ברנקו וייס בית שמש.

===בתחום העיתונות===
החל את דרכו העיתונאית ככתב נוער בביטאון בני עקיבא "זרעים", בעריכתו ובהדרכתו של אורי אורבך. כתב גם כמה כתבות בעיתון "נקודה".

בין השנים 1997 ל-2001 עבד ככתב חדשות במקומון "תמורה" בבית שמש. בשנת 2001 החל לעבוד ככתב מגזין וכעורך חדשות במקור ראשון.

מ-2002 ועד 2018 כתב בעיתון "נשים" טור הומוריסטי קבוע שעסק בזוגיות ומשפחה.

בין השנים 2008 ל-2012 כתב לסירוגין גם טור במוסף דיוקן.

בשנת 2016 החל לכתוב טור במוסף אתנחתא של בשבע, שהחליף את הטור הוותיק של אבי סגל שפרש. בשנת 2020 הפסיק למשך כשנה וחצי, ולאחר מכן חזר לכתוב.

החל משנת 2019 מכהן כמנהל תחום תוכן וקריאייטיב במשרד הפרסום "פאסי.קראוס".

==קישורים חיצוניים==

* [https://www.inn.co.il/tags/דביר_שרייבר טוריו בעיתון בשבע], הובא באתר ערוץ 7.
* [http://www.nfc.co.il/ShowPrivateWriterPage.aspx?user_ID=1326&first_name=%E3%E1%E9%F8&last_name=%F9%F8%E9%E9%E1%F8 מקצת מטוריו במוסף דיוקן ובמגזין נשים מבית מקור ראשון], הובא באתר מחלקה ראשונה
* 
* [https://www.kipa.co.il/תרבות/כיפתרבות---השבוע-בפודקאסט-דביר-שרייבר/ ראיון בכיפתרבות עם דביר שרייבר], אתר כיפה
* [https://www.inn.co.il/News/News.aspx/335588 מהירחון לשבועון - יש מחליף לאבי סגל], באתר ערוץ 7.
* [https://www.kipa.co.il/ברנזה/מי-יחליף-את-אבי-סגל-בעיתון-בשבע-2/ מי יחליף את אבי סגל בעיתון 'בשבע'?], באתר כיפה

==הערות שוליים==

קטגוריה:שחקני תיאטרון ישראלים
קטגוריה:בוגרי מעלה - בית הספר לקולנוע ולטלוויזיה
קטגוריה:מחזאים ישראלים
קטגוריה:במאי תיאטרון ישראלים
קטגוריה:סגל בשבע
קטגוריה:סגל מקור ראשון
קטגוריה:עיתונאים כותבי עברית
קטגוריה:בעלי טור ישראלים
קטגוריה:בית שמש: אישים
קטגוריה:בוגרי בני עקיבא
קטגוריה:בוגרי ישיבת בני עקיבא נתניה
קטגוריה:בוגרי ישיבת מעלות
קטגוריה:ישראלים שנולדו ב-1973
מקסימיליאן אגשטיין

מקסימיליאן אגשטיין (בגרמנית: Maximilian Eggestein; נולד ב-8 בדצמבר 1996 בהאנובר שבגרמניה) הוא כדורגלן גרמני המשחק בפרייבורג בעמדת הקשר.

מקסימיליאן אגשטיין הוא אחיו הגדול של יוהנס אגשטיין, אף הוא כדורגלן.

==קריירת מועדונים==
אגשטיין הצטרף לנוער של ורדר ברמן בשנת 2011 כאשר היה בן 15, ובשנת 2014 החל לשחק בקבוצת המילואים של המועדון, בה שיחק שלוש שנים. במקביל, השתייך אגשטיין גם לסגל של הקבוצה הבכירה, וערך את הופעת הבכורה שלו בקבוצה בנובמבר 2014, כשנכנס כמחליף בניצחון 0–4 על פאדרבורן 07. בעונה זו ערך אגשטיין שתי הופעות ליגה בלבד, ובעונת 2015/16 ערך שבע הופעות. אגשטיין תפס מקום חשוב בקבוצה הבכירה של ורדר ברמן החל מעונת 2016/17, בה ערך 15 הופעות והבקיע שער אחד. בסיום עונה זו האריך אגשטיין את חוזהו במועדון. בעונת 2017/18 אגשטיין כבר ערך 33 הופעות ליגה והבקיע שני שערים, כשהוא משתף פעולה בהתקפת הקבוצה עם תומאס דילייני, יסחק בלפודיל, פין ברטלס ומקס קרוזה, ומסייע לורדר ברמן לסיים במקום ה-11 בליגה. בעונת 2018/19 אגשטיין הבקיע חמישה שערי ליגה, וסייע לברמן לסיים במקום השמיני בליגה. גם בעונת 2019/20 אגשטיין המשיך להיות שחקן מרכזי בקבוצה, אך שקע עמה בתחתית הבונדסליגה, והקבוצה ניצלה רק לאחר צמד משחקי מבחן מול היידנהיים.

ב-18 באוגוסט 2021 אגשטיין עזב לאחר 10 שנים את ורדר ברמן וחתם בפרייבורג. ב-5 בדצמבר כבש שער בכורה בניצחון 0–6 על בורוסיה מנשנגלדבאך.

==קריירה בינלאומית==
אגשטיין שיחק בכמה מנבחרות הצעירים של גרמניה, ולזכותו 16 הופעות ושער אחד במדי נבחרת גרמניה בכדורגל עד גיל 21.

== קישורים חיצוניים ==

קטגוריה:קשרי כדורגל גרמנים
קטגוריה:כדורגלנים גרמנים
קטגוריה:כדורגלני ורדר ברמן
קטגוריה:כדורגלני פרייבורג
קטגוריה:הנובר: כדורגלנים
קטגוריה:גרמנים שנולדו ב-1996
קיינוגנתוס

קיינוגנתוס (שם מדעי: Cynognathus; מיוונית: "לסתות כלב") הוא סוג תראפסיד מתור הטריאס אשר חי באזור דרום אפריקה, נמיביה וארגנטינה של ימינו ואף באנטארקטיקה (בהרים הטראנס-אנטארקטיים). הוא השתייך לקיינודונטיים שהיו מאבותיהם הקרובים ביותר ליונקים המודרניים. בסוג זה היה מין אחד – Cynognathus crateronotus.

== מאפיינים ==
לקיינוגנתוס הייתה גולגולת גדולה באורך 30 ס"מ עם לסתות חזקות וניבים בולטים וחדים. הוא הגיע לאורך 1.2 מטר וככל הנראה היה טורף. בדומה ליונקים היה הקיינוגנתוס בעל צורות שיניים מותאמות כאשר הקדמיות מביניהם הותאמו לחתיכת בשר. יצור היה יכול לנוע ולנשום בעת ובעונה אחת אך הוא היה בעל גפיים הנוטות לצדדים, צורה נדירה אצל היונקים המפותחים. ממבנה תעלות לאורך העצמות, ייתכן שגופו כוסה בפרווה או שיער והוא היה בעל דם-חם.

הוא נכחד לאורך אמצע הטריאס והוחלף בידי קיינודונטים קטנים יותר ודומים יותר ליונקים.

== בתרבות ==
יצור זה הופיע בסדרה פלאווורלד.

==קישורים חיצוניים==

קטגוריה:קיינודונטיים
קטגוריה:בעלי חיים שחיו בטריאס תיכון באפריקה
קטגוריה:בעלי חיים שחיו בטריאס תיכון באמריקה הדרומית
קטגוריה:זוחלים פרהיסטוריים שחיו באנטארקטיקה
קטגוריה:אנטארקטיקה: מאובנים
קטגוריה:סינאפסידים שחיו במזוזואיקון
קטגוריה:טקסונים שתוארו בידי הארי סיילי
קטגוריה:מאובני טקסונים שתוארו ב-1895
אילן גלבוע

אילן גלבוע הוא מלחין, מעבד ומנהל מוזיקלי ישראלי. מנהל מוזיקלית את הגבעטרון במשך למעלה מ-20 שנה ועבד עם אמנים רבים בהם שלמה ארצי, להקות צבאיות ופסטיבלי זמר.

==ביוגרפיה==
גלבוע גדל בצפון תל אביב לאם שעלתה עם משפחתה לישראל בגיל שנתיים מסלוניקי שביוון. אביו, צבי גולובוביץ', ממוצא רוסי נולד בישראל והיה אלוף הארץ בריצה לנוער. סביו, אהרון גולובוביץ היה מוזיקאי. הוא גדל בבית מוזיקלי וכבר בגיל 4 למד נגינה באקורדיון ובהמשך נגינה בפסנתר.

למד מוזיקה במשך 4 שנים בבית הספר התיכון תלמה ילין בגבעתיים, בו למד נגינה בטרומבון. הוא ייסד את פסטיבל הזמר של בית הספר עם תזמורת מלאה שפעל בו במשך עשרות שנים. הוא קיבל אז הצעה ממנצח תזמורת חיל האוויר אריך טייך להצטרף לתזמורת אך הדבר לא יצא לפועל.

גלבוע שהיה אז עדיין תלמיד תיכון, ליווה מוזיקלית חברה שהגיעה להבחן באודישנים ללהקה צבאית. רפי בן-משה שהיה אחד מהשופטים, זיהה את כישרונו והציע לו להמשיך וללוות את יתר הנבחנים באותו היום. לאחר מכן בן-משה צירף אותו כנגן טרומבון ללהקה חדשה שהקים בשם "מישראל באהבה" והורכבה מיוצאי להקות צבאיות והופיעה בסיבוב הופעות בישראל ובאירופה.
הסיבוב נעצר בעקבות טבח הספורטאים באולימפיאדת מינכן וגלבוע חזר לישראל. הוא גויס בינואר 1973 ושירת כטרומבוניסט בלהקת פיקוד הצפון.

אמנון ברנזון בחר בו כאחד המעבדים של להקת הכל עובר חביבי וזו הייתה ההפקה הראשונה שלו כמעבד מוזיקלי. בשנות השמונים, ניהל גלבוע מוזיקלית את שלמה ארצי במשך מספר שנים, במהלכהן היה שותף להפקת 3 תקליטים: "שלמה ארצי שר ומספר לילדים על יאן הגמד", אלבום שירי המשוררים ביש לי אישה, ילדה ולמברטה ואני גר בתל אביב, ו"רומנסה ופיוט" כלל שירים שתורגמו מלאדינו. גלבוע ניגן בהופעות כפסנתרן וטרומבוניסט, השתתף בהפקת האלבומים, הלחין חלק מהשירים והיה שותף לעיבוד. באותה תקופה חידש ארצי את השיר אני נושא עמי.

גלבוע ניהל מוזיקלית אמנים רבים בשנות ה-70 וה-80 של המאה ה-20. בשנת 1976 הפיק את האלבום "טמבולינה" (אצבעונית) של ציפי שביט. בשנת 1978 ניהל מוזיקלית את המופע "מחכים לדודו" של דודו דותן שביים שייקה אופיר. הוא ניהל מוזיקלית גם מופעים ליוסי בנאי.

הוא הפיק וניהל מוזיקלית אירועי זמר בהם פסטיבל הזמר החסידיים ומחזות זמר כמו פיטר פן בכיכובם של חנוך רוזן וחני נחמיאס בשנת 1989.

בסוף שנת 1989, נענה גלבוע לפניית יואל פרנס שהיה מנהל להקת הגבעטרון לנהל מוזיקלית את הלהקה. הוא הפיק את כל מופעיה מאז ועיבד לה עשרות משיריה.

מאז עובד גלבוע עם להקות זמר בהן צעירי תל אביב (לא כולל שירות), מנהל אומנותית את פסטיבל עין גב במשך שנים רבות, ומפיק את פסטיבל ערד.

הוא מנהל מוזיקלית חברות זמר שונות, בהן "קולות גבעתיים" שהקים ראש העיר יצחק ירון בשנות ה-80 ומשתתפת בטקסי העיר מדי שנה וחבורת הזמר של ארגון המורים.

==חיים אישיים==
גלבוע נשוי לויקי ואב לילדים. הם גרים ברמת השרון.

==קישורים חיצוניים==

*[https://pizmonet.co.il/wiki/אילן_גלבוע אילן גלבוע] באתר פזמונט
* [https://www.milachoirs.com/conductor/אילן-גלבוע אילן גלבוע] באתר "עמותת מיל"ה - מרכז ישראלי למקהלות וחבורות זמר"
*
*[https://www.nli.org.il/he/a-topic/987007296512505171 אילן גלבוע] באתר הספרייה הלאומית

==הערות שוליים==

קטגוריה:ישראלים שנולדו ב-1954
קטגוריה:מעבדים מוזיקליים ישראלים
קטגוריה:מנצחי מקהלות ישראלים
קטגוריה:זמר עברי
קטגוריה:חברי להקת פיקוד הצפון
איראנים

השטח ההיסטורי בו חיו העמים האיראניים השונים
העמים האיראניים (בפרסית: مردمان ایرانی‌تبار) הם הודו-אירופית מגוונת, הכוללת עמים שונים שדוברים שפות איראניות. העמים האיראניים מתגוררים כיום בעיקר באזור המזרחי של המזרח התיכון, באזור מרכז אסיה, בקווקז ובחלקים של תת-היבשת ההודית.

האיראנים הפכו לקבוצה נפרדת בסביבות אמצע האלף ה-2 לפנה"ס. בשיא ההתפשטות שלהם באמצע האלף ה-1 לפנה"ס הם שלטו על אזור נרחב, שהשתרע על פני כל הערבה האירואסית, מן המישור ההונגרי הגדול במערב ועד רמת אורדוס במזרח. האימפריות האיראניות המערביות בדרום כבשו חלק גדול מן העולם העתיק במהלך המאה ה-6 לפנה"ס, והותירו אחריהם מורשת תרבותית חשובה. האימפריות האיראניות המזרחיות מילאו תפקיד מכריע בפיתוח של דרך המשי.

באלף ה-1 לפנה"ס הצטמצם השטח בו שלטו האימפריות האיראניות, כתוצאה מהתרחבויות של האזורים שהיו בשליטה סלאבית, גרמאנית, טורקית ומונגולית.

העם האיראני הידוע ביותר כיום הם הפרסים, עמים איראניים מודרניים אחרים כוללים את הבלוצ'ים, הג'ילקים, ערבים איראנים ,הכורדים, הלורים, המאזנדאנים, האוסטים, הפאמירים, הפשטונים, הטג'יקים, הטלישים, הוואקים והיאגנובים. רובם נמצאים כיום באזור הרמה האיראנית, המשתרעת מן הקווקז שבצפון ועד המפרץ הפרסי שבדרום ומטורקיה במערב ועד שינג'יאנג במזרח.

==ראו גם==
* פרסים

==קישורים חיצוניים==

==הערות שוליים==

*
קטגוריה:קבוצות אתניות
רעידת האדמה בסוריה (1170)

רעידת האדמה של שנת 1170 היא רעידת אדמה שהתרחשה בסוריה מוקדם בבוקר ב-29 ביוני 1170. על פי הערכה הרעש היה בעוצמה 7.7 בסולם מגניטודה לפי מומנט.

רעידת האדמה גרמה לנזקים קשים מאנטיוכיה בצפון ועד טריפולי ובעלבכ בדרום. המצודה של קראק דה שבלייה נפגעה קשות ברעידת האדמה.

ישנם עדויות על כך שמספר רעידת אדמה קטנות יותר אירעו באותו האזור לפני רעידת האדמה המרכזית. בנוסף לכך, ישנן גם עדויות על כך שבמשך שלושה חודשים לאחר רעידת האדמה המרכזית אירעו רעידות אדמה קטנות יותר באותו האזור (aftershocks).

==הערות שוליים==

1170
קטגוריה:1170
פיג'ו סוג 183

פיג'ו סוג 183 (בצרפתית: Peugeot Type 183, קרוי גם: Peugeot 12 CV Six) היא מכונית משפחתית מתוצרת יצרנית הרכב הצרפתית פיג'ו אשר יוצרה בין השנים 1928–1932.

סך הכול יוצרו 12,626 יחידות. 

דגמי "פיג'ו סוג 183" בתצורת סדאן שירתו כמוניות בפריז.

==דגמים==
* "Type 183 A" (בדגם הורכב מנוע 1,996 סמ"ק מנוע המפיק 38 כ"ס).
* "Type 183 C" (בדגם הורכב מנוע 1,996 סמ"ק מנוע המפיק 42 כ"ס).
* "Type 183 D" (בדגם הורכב מנוע 1,996 סמ"ק המפיק 47 כ"ס, גרסאות 5 ו-7 מושבים, יוצרו משנת 1930).

===תצורות דגמי "Type 183 D"===
* טורפדו Torpedo (car) .
* סדאן.
* קופה.
* קבריולה.

== תמונות ==
<gallery mode="packed" heights="140">
קובץ:Peugeot Type 183 02.jpg | "פיג'ו סוג 183" 
קובץ:Peugeot Type 183 01.jpg | "פיג'ו סוג 183" 
קובץ:Peugeot - 183 C - 1930 (M.A.R.C.).jpg | "פיג'ו סוג 183" דגם "183 C" 
</gallery>

==ראו גם==
* פיג'ו
* פיג'ו סוג 190

==קישורים חיצוניים==

==הערות שוליים==

קטגוריה:מכוניות משפחתיות
קטגוריה:מכוניות קבריולה
קטגוריה:מכוניות קופה
קטגוריה:מוניות
קטגוריה:דגמי מכוניות שהושקו ב-1928
קטגוריה:מכוניות צרפתיות
183
קטגוריה:מכוניות סדאן
נגרשט-אואש

נגרשט-אואש (ברומנית: Negrești-Oaș; בהונגרית: Avasfelsőfalu, אוואשפלשפלו; ביידיש: ניגרעשט או נעגרעשט) היא עיר במחוז סאטו מארה שברומניה.

==היסטוריה==

==יהודי נגרשט-אואש==
יהודים החלו להתיישב בעיר בסוף המאה ה-18 ועיקרם היו חוכרים ומבשלי יי"ש שהגיעו מגליציה. עד סוף המאה ה-19 כבר הוקמו בקהילה בית כנסת, מקווה ובית עלמין. משנת 1897 פעלה במקום גם ישיבה שנקראה "ישיבת הרמה דק"ק נעגרעשט" בה למדו כ-50 תלמידים.

במפקד קהילות הונגריה בשנת 1944 חיו בכפר 532 יהודים.

בזמן מלחמת העולם השנייה הועברו יהודי הכפר לגטו בסאטו מארה ומשם הועברו ביוני 1944 למחנה ההשמדה אושוויץ.

מעט מניצולי השואה של הקהילה ניסו לחזור לאחר מלחמת העולם השנייה ולשקם את הקהילה אך רובם עלו בסופו של דבר לארץ ישראל.

==לקריאה נוספת==
*פנקס הקהילות רומניה ב, עמוד 175–176
*אואש-פאלשו-פאלו, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 10. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

==קישורים חיצוניים==

* 
* 

==הערות שוליים==

קטגוריה:רומניה: ערים
קטגוריה:קהילות יהודיות שהושמדו בשואה
בארבו לאוטארו

[[פורטרט של בארבו לאוטארו, שצייר שטפאן לוקיאן]]
בארבו לאוטארו (ברומנית: Barbu Lăutaru; 1780 – 18 באוגוסט 1858) הוא כינוי בו נודע הלאוטאר הצועני המולדובני, ואסילה בארבו, מי שהיה סטרוסטה של הלאוטארים ביאשי, בירת נסיכות מולדובה במשך כארבעים שנה. לפי מקורות התקופה בארבו ניגן בקובזה, בכינור ובחליל וגם נתן קולו בשיר.

==ביוגרפיה==

בארבו נולד להסטרוסטה סטאן בארבו, במשפחת צוענים לאוטארים משועבדים לבויאר דראגוליץ'.

ב-1847 ערך המלחין פרנץ ליסט מסע בנסיכות מולדובה והתעניין במוזיקה המקומית. ערב אחד, בהיותו בביתו של הבויאר אלקו באלש, יחד עם בויארים נוספים, כולל וסילה אלכסנדרי, הזמין באלש את הטאראף של בארבו לאוטארו, כדי שליסט יוכל להתרשם מהמוזיקה שלהם. לאחר שלאוטארו ולהקתו ניגנו מיני מוזיקה צוענית, הודה לו ליסט והחליט להשמיע לו גם את המוזיקה שלו וניגן במקום מרש הונגרי ואימפרוביזציה שלו. לאוטארו הודה לו בתורו וביקש רשות ממנו לנגן בעצמו את מה שניגן ליסט. ליסט הסכים ולאוטארו ניגן את המוזיקה שלו תוך חזרה מדויקת, להפתעתו של ליסט. אירוע זה זכה לפרסום בכתב העת הצרפתי La Vie Parisienne, במספר 48 מיום 28 בנובמבר 1874.

לבארבו היו שלושה בנים, גאורגה, יואן ווסילה, שלושתם נשאו את הכינוי "סקריפקאריול" (נגן ה"סקריפקה", כלי מיתר, כינור), שלושתם הלכו בעקבות אביהם וצברו די ממון, כדי לקנות את שחרורם מעבדות הצוענים ב-6 ביולי 1845.

== הנצחה ==
להנצחתו של בארבו לאוטארו נוסד ברומניה, ב-1949, האנסמבל הנושא את שמו והמתמקד במוזיקה עממית רומנית. ביאשי הוקם מרכז פולקלור על שם בארבו לאוטארו ובערים שונות ברחבי רומניה ורפובליקה מולדובה נקראו רחובות על שמו.

== קישורים חיצוניים ==

* [https://bibliomusic.wordpress.com/2013/08/21/barbu-lautaru-vasile-cantaret-cobzar-si-viorist/ Barbu Lăutaru (Vasile), cântăreţ, cobzar şi viorist] 
* [http://www.ziare.com/cultura/documentar/barbu-lautarul-starostele-si-cobzarul-documentar-1080968 Barbu Lautarul, starostele si cobzarul - Documentar] 
* [https://www.icr.ro/pagini/barbu-lautaru-the-fiddler Barbu Lautaru (The Fiddler)] 

==הערות שוליים==

קטגוריה:כנרים צוענים
קטגוריה:מלחינים צוענים
קטגוריה:ילידי 1780
קטגוריה:נפטרים ב-1858
תומאס גבע

תומאס גבע (27 באוקטובר 1929- 27 באוגוסט 2024) הוא מהנדס יהודי, סופר וניצול שואה ממוצא גרמני.

==קורות חייו==
גבע נולד בשצ'צ'ין וחי בילדותו בביטום, לפני שעבר לברלין עם אמו ב-1939. בשנות מלחמת העולם השנייה והשואה עבד כמה חודשים כקברן בבית הקברות היהודי בווייסנזה. ביוני 1943 גורש לאושוויץ עם אמו, שנספתה במחנה. הוא נשאר באושוויץ עד פינויו בינואר 1945, שרד את צעדת המוות, מחנה הריכוז גרוס-רוזן ומחנה הריכוז בוכנוואלד, בו שוחרר באפריל 1945. עם שחרורו היה חלש מכדי לעזוב, ולכן נותר במחנה ותיעד את החיים במקום ב-82 רישומים. אחרי המלחמה נסע גבע למחנה לניצולי שואה יתומים בשווייץ, ועם איתור אביו, התאחד עמו באנגליה. בשנת 1950 עלה לישראל והתיישב בחיפה.

חוויותיו של גבע מסופרות בשני ספרים ובשני סרטים דוקומנטריים. ספרו הראשון, "נעורים בכבלים", בו תיאר את שנות המלחמה, יצא לאור באנגלית ותורגם לשש שפות, בהן עברית. ספרו השני, בו סיפר על חוויותיו לאחר המלחמה, יצא לאור בגרמנית. ציוריו פורסמו בנפרד והיוו מקור לסרט תיעודי בצרפתית. הוא מרצה על השואה בבתי ספר בגרמניה ובמדינות אחרות.

הלך לעולמו ביום ג׳, כ״ג באב תשפ״ד, 27.8.24 (בן 94) ונקבר בבית העלמין בקיבוץ יסעור.

== סרטים דוקומנטריים ==
<div style="direction: ltr;">
* W Rosing, "Thomas Geve - Nichts als das Leben", 1997, 36 minutes.
* ECPAD, "Il n'y a pas d'enfants ici : Dessins d'un enfant survivant des camps de concentration", 2009, 75 min.
</div>

== לקריאה נוספת ==
<div style="direction: ltr;">
* , p. 220; , p. 220.
* , p. 151.
* , p. 193.
* Es gibt hier keine Kinder. Auschwitz, Groß-Rosen, Buchenwald. Zeichnungen eines kindlichen Historikers. Hrsg. von Volkhard Knigge (deutsch, engl., hebr.) Göttingen 1996, 
</div>

== קישורים חיצוניים ==
* 
* [https://www.yadvashem.org/he/remembrance/survivors/geve.html קורות חייו של תומאס גבע], באתר יד ושם
* 

== הערות שוליים ==

קטגוריה:סופרים יהודים גרמנים
קטגוריה:ציירים יהודים גרמנים
קטגוריה:ניצולי השואה: גרמניה
קטגוריה:ילדים בשואה: גרמניה
קטגוריה:סופרים גרמנים הידועים בשם עט
קטגוריה:אסירים במחנה הריכוז בוכנוואלד
קטגוריה:אסירים במחנה הריכוז אושוויץ
קטגוריה:עולים בשנות ה-1950
קטגוריה:סופרים ישראלים
קטגוריה:גרמנים שנולדו ב-1929
מזראטי בורה

מזראטי בורה (באיטלקית: Maserati Bora) היא מכונית ספורט בתצורת קופה, המוגדרת כמכונית על, מתוצרת יצרנית הרכב האיטלקית מזארטי אשר יוצרה בין השנים 1971–1978.

יוצרו 275 יחידות.

==דגמים==
* "Bora 4.7 L".
* "Bora 4.9 L" (יוצרה בין השנים 1973 - 1978).

==מזראטי בורה==

* 2 מושבים.
* 2 דלתות.
* מנוע אחורי-מרכזי.
* מנוע קירור מים.
* מאייד - 4 מאיידים מסוג "Weber 42 DCNF carburettors".
* מסבים גל ארכובה - 5.
* מכל דלק - 100 ליטר.
* צמיגים קדמיים: 205/70 VR 15.
* צמיגים אחוריים: 215/70 VR 15.
* תאוצה בין 0-80 קמ"ש היא 4.4 שניות (מנוע 4.9 ליטר).

== תמונות ==
<gallery mode="packed" heights="90">
קובץ:RM Sotheby’s 2017 - Maserati Bora 4.9 - 1973 - 002.jpg | "מזראטי בורה", שנת 1973
קובץ:Maserati Bora (1973) 1Y7A6154.jpg | "מזראטי בורה", שנת 1973
קובץ:Italian Concours Maserati Bora Green (14817982690) (2).jpg| "מזראטי בורה"
קובץ:Paris - Bonhams 2014 - Maserati Bora 4.7 litre Coupé - 1972 - 001.jpg | "מזראטי בורה", שנת 1972 
קובץ:Paris - Bonhams 2014 - Maserati Bora 4.7 litre Coupé - 1972 - 002.jpg | "מזראטי בורה", שנת 1972 
קובץ: Paris - Bonhams 2016 - Maserati Bora 4.7 litres coupé - 1973 - 002.jpg | "מזראטי בורה", שנת 1973 
קובץ: Paris - Bonhams 2016 - Maserati Bora 4.7 litres coupé - 1973 - 001.jpg | "מזראטי בורה", שנת 1973
קובץ:Maserati Bora.JPG | "מזראטי בורה"
קובץ:Maserati Bora 02.jpg | "מזראטי בורה"
קובץ:Red Maserati Bora - rear view.jpg | "מזראטי בורה"
קובץ:Italian Concours Maserati Bora Interior (14818113917) (2).jpg | "מזראטי בורה" - מבט לתא הנהג
קובץ:Italian Concours Maserati Interior (15004617335) (2).jpg | "מזראטי בורה" - מבט ללוח מחוונים
קובץ:Italian Concours Maserati Bora Engine (2) (14818023038) (2).jpg | "מזראטי בורה" - מבט למנוע האחורי-מרכזי 
</gallery>

==קישורים חיצוניים==

* 
* [https://www.maserati.com/maserati/international/en אתר "מזראטי"] (maserati.com/maserati/international)

==הערות שוליים==

קטגוריה:מכוניות על
קטגוריה:מכוניות ספורט
קטגוריה:מכוניות קופה
קטגוריה:מכוניות מנוע מרכזי
קטגוריה:דגמי מכוניות שהושקו ב-1971
בורה
קטגוריה:כלי רכב איטלקיים
אלמושד

אלמושד (בהונגרית: Álmosd) הוא כפר במחוז היידו-ביהר שבמזרח הונגריה.

==היסטוריה==

==יהודי אלמושד==
יהודים החלו להתיישב במקום בשנת 1770, אך בשנת 1840, משהותרה התיישבות יהודים בערים, עזבו רבים את הכפר. רוב יהודי המקום היו רוכלים.

בשנת 1830 הקימה הקהילה היהודית בית כנסת ובית עלמין. כרב הכפר כיהן הרב עמרם בלום. בשנת 1938 ישבו באלמושד 83 יהודים. 

בשנת 1944 חיו במקום 63 יהודים, לאחר כניסת הצבא הגרמני להונגריה, הועברו יהודי המקום לגטו נאגיוואראד, שבו רוכזו כל תושבי המחוז היהודים. וכעבור כמה שבועות גורשו למחנה ההשמדה אושוויץ.

לאחר המלחמה חזרו לכפר רק יהודים ספורים שניצלו וחיי הקהילה לא נתחדשו. משנת 1950 אין יהודים במקום.

== ילידי המקום ==

* אישטוואן ברטה במקור בֶּרְגֶר (1895 – 1948) היה שחיין ושחקן כדורמים יהודי-הונגרי. אלוף אולימפי ושלוש פעמים אלוף אירופה.

==לקריאה נוספת==
*יוסף שוויצר, פנקס הקהילות הונגריה. עמוד 155
*אלמושד, בתוך: שלמה שפיצר, קהילות הונגריה: הקהילות החרדיות בהונגריה - תש"ד. ירושלים: מכון ירושלים, תשס"ט, עמוד 34. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

==קישורים חיצוניים==

* 
* 
* 

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
קטגוריה:קהילות יהודיות בהונגריה
מזראטי MC12

מזראטי MC12 (באיטלקית: Maserati MC12) היא מכונית ספורט בתצורת קופה, המוגדרת כמכונית על, מתוצרת יצרנית הרכב האיטלקית מזארטי אשר יוצרה בין השנים 2004–2005.

יוצרו 50 יחידות.

==תצורות==
* 2 דלתות – קופה.
* 2 דלתות – "Targa top" (גג קצר וקשיח (בדרך כלל עשוי פלסטיק), נשלף בין החלון הקדמי לחלון האחורי).

==מזראטי MC12==

* 2 מושבים.
* 2 דלתות.
* מנוע בנזין.
* מנוע "V12" .
* מנוע אורכי.
* מנוע אחורי-מרכזי.
* מנוע הנעה אחורית.
* מכל דלק – 115 ליטר.
* קוטר תפנית מינימלי – 12 מטר.
* תאוצה בין 0–100 קמ"ש היא 3.6 שניות.
* תאוצה בין 0–200 קמ"ש היא 9.9 שניות.

== תמונות ==
<gallery mode="packed" heights="130">
קובץ:Paris - RM Sotheby’s 2018 - Maserati MC12 - 2005 - 001.jpg | "מזראטי MC12" שנת 2005
קובץ:Paris - RM Sotheby’s 2018 - Maserati MC12 - 2005 - 004.jpg | "מזראטי MC12" שנת 2005
קובץ:Maserati mc12 (2197111266).jpg | "מזראטי MC12"
קובץ:Black Mc12 (7982937151).jpg | "מזראטי MC12"
קובץ:Maserati.MC12.JPG | "מזראטי MC12"
קובץ:Beauty (7917757146).jpg | "מזראטי MC12"
קובץ:Maserati MC12 (7116137959).jpg | "מזראטי MC12"
קובץ:Maserati MC12 (6970059714).jpg | "מזראטי MC12"
קובץ:MC12 blue.JPG | "מזראטי MC12" בתצורת "Targa top" 
</gallery>

==קישורים חיצוניים==

* 
* 
* [https://www.maserati.com/maserati/international/en אתר "מזראטי"]

==הערות שוליים==

קטגוריה:מכוניות על
קטגוריה:מכוניות קופה
קטגוריה:מכוניות ספורט
קטגוריה:מכוניות מנוע מרכזי
קטגוריה:דגמי מכוניות שהושקו ב-2004
MC12
קטגוריה:כלי רכב איטלקיים
אנדרה אוננה

אנדרה אוננה (בצרפתית: André Onana; נולד ב-2 באפריל 1996) הוא כדורגלן קמרוני המשחק בעמדת השוער במנצ'סטר יוניטד.

== קריירה ==
===קריירת מועדונים===
אוננה הצטרף לברצלונה בשנת 2010, כשהיה בן 13, לאחר שהיה באקדמיה של סמואל אטו. בתחילת ינואר 2015 פורסם כי בחודש יולי הוא יצטרף למועדון הכדורגל ההולנדי, אייאקס. הוא ערך את הופעת הבכורה שלו בקבוצת המילואים של אייאקס, הנקראת יונג אייאקס, בפברואר 2015. במאי 2017 חתם על הארכת חוזה עד לשנת 2021, ובסיום אותו החודש פתח בשער הקבוצה בהפסד 0–2 למנצ'סטר יונייטד בגמר הליגה האירופית 2017.

ב-1 ביולי 2022 חתם באינטר מילאנו.

ב-20 ביולי 2023 חתם במנצ'סטר יונייטד.

===קריירה בינלאומית===
אוננה ערך את הופעת הבכורה שלו בנבחרת קמרון בניצחון 1–2 על נבחרת גבון במסגרת משחק ידידות בספטמבר 2016.

הוא נכלל בסגל ופתח בהרכב נבחרתו במשחקי גביע אפריקה לאומות 2019 ו-2021.

נכלל בסגל נבחרת קמרון לטורניר מונדיאל 2022.

נכלל בסגל נבחרת קמרון לטורניר גביע אפריקה לאומות 2023.

=== השעייה ===
בפברואר 2021 הושעה אוננה על ידי פיפ"א למשך כשנה עקב שימוש בחומרים אסורים.<ref></ref> ב-10 ביוני 2021 קוצר עונשו לתשעה חודשים. ב-9 בינואר חזר למגרשים כשעשה זאת במשחק הפתיחה של גביע אפריקה לאומות 2021 במשחק מול בורקינה פאסו.

== חיים אישיים ==
בן דודו, פבריס אונדואה, משחק גם הוא כשוער.

==תארים==
===קבוצתיים===
אייאקס
* אליפות הולנד: , 2020/2021, 2021/2022
* הגביע ההולנדי: , 2020/2021
* מגן יוהאן קרויף: 2019
* סגנית הליגה האירופית: 2016/17

אינטר מילאנו
* הסופר קאפ האיטלקי: 2022
* קופה איטליה: 2022–2023

===אישיים===
* נבחרת השנה באפריקה (1): 2019

==קישורים חיצוניים==

* 

==הערות שוליים==

קטגוריה:כדורגלנים קמרונים
קטגוריה:שוערי כדורגל קמרונים
קטגוריה:כדורגלני אייאקס
קטגוריה:כדורגלני אינטר מילאנו
קטגוריה:כדורגלני מנצ'סטר יונייטד
קטגוריה:כדורגלני גביע הקונפדרציות 2017
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2023
קטגוריה:ספורטאים קמרונים בהולנד
קטגוריה:כדורגלנים שהורשעו באימרוץ
קטגוריה:קמרונים שנולדו ב-1996
זהורית שורק

זהורית שׂורק (נולדה ב-1975) היא פעילה בקהילה הדתית הגאה בישראל ופעילה פוליטית ישראלית.

==ביוגרפיה==
זהורית שורק נולדה במושב בני דרום למשפחה דתית ממוצא מרוקאי. שורק גדלה בירושלים ועם סיום לימודיה התיכוניים עשתה שירות לאומי, ובסיומו החלה לעבוד כמדריכת טיולים.

בשנת 2000 סיימה שורק תואר ראשון בלימודי ארץ ישראל באוניברסיטת בר-אילן; בשנים 2000–2001 למדה לתואר שני בלימודי ארץ ישראל באוניברסיטת בר-אילן. כמו כן, שורק בוגרת תוכניות המנהיגות "מקום", "שחרית - התוכנית הפוליטית 120" ו"גוונים".

==פעילות ציבורית==
שורק היא שותפה בהובלת ארגון הלסביות הדתיות "בת קול", וכן חברה בארגון חוש"ן - חינוך ושינוי שבו שימשה כחברת דירקטוריון במשך שנתיים.

במסגרת קשריה עם הארגון הלהט"בי היהודי-אמריקאי A Wider Bridge, השתתפה שורק במשלחות רבות לארצות הברית, שם הרצתה בפני קהלים גדולים ומגוונים.

שורק הקימה את "המניין הגאה", הנותן מענה רוחני ודתי-יהודי לקהילה הגאה.

בשנת 2012 קיבלה את אות יקירת הקהילה הגאה, על התנדבותה ופועלה בקהילה הגאה.

בשנת 2013 החלה את פועלה הפוליטי במסגרת מפלגת יש עתיד. במסגרת זו שימשה שורק יו"ר המטה הגאה של המפלגה עד 2018, וכן קידמה שורק את נושא השוויון בחקיקה למען הקהילה הגאה בישראל. הוצבה במקום ה-19 ברשימת יש עתיד בבחירות לכנסת העשרים, אך לא נבחרה לכנסת. לקראת הבחירות לכנסת העשרים ואחת הוצבה במקום ה-44 ברשימת כחול לבן אך שוב לא נכנסה.

ב-22 ביולי 2018, עם תחילתה של מחאת הלהט"ב, פתחה שורק בשביתת רעב מול בית ראש הממשלה, שהצביע נגד ההסתייגות הקוראת להכליל גם אבות גאים בחוק הפונדקאות. בהמשך הוקם אוהל מחאה, שעתיד לעמוד שם עד למצעד הגאווה בירושלים ב-2 באוגוסט.

כיום, שורק מרצה ועורכת חתונות להט"בים, המפורסמת שבהן היא של נכדו של הרב עובדיה יוסף עם בן זוגו.

== חיים אישיים ==
בשנת 1997 התחתנה עם מדריך טיולים שהכירה במהלך עבודתם המשותפת, ונולדו להם שני ילדים.

בשנת 2004 נפרדה מבעלה והחלה בקשר זוגי עם לימור קרן. בשנת 2009 נישאו השתיים. היא מתגוררת בתל אביב ביחד עם בת הזוג ושני ילדיה.

==קישורים חיצוניים==
* 

* [https://www.youtube.com/channel/UCt69nnxmeKBZPkU8XG1glaQ/videos?view=0 ערוץ היוטיוב של זהורית שורק]
* 
* 
* 
* 

==הערות שוליים==

קטגוריה:פעילות למען זכויות להט"ב בישראל
קטגוריה:פעילים למען זכויות להט"ב בישראל
קטגוריה:להט"ביות ישראליות
קטגוריה:להט"בים ישראלים
קטגוריה:בני דרום: אישים
קטגוריה:תל אביב-יפו: אישים
קטגוריה:פעילות יש עתיד
קטגוריה:פעילות פוליטיות ישראליות
קטגוריה:בוגרות שירות לאומי
קטגוריה:בוגרות אוניברסיטת בר-אילן
קטגוריה:בוגרי אוניברסיטת בר-אילן
קטגוריה:ציונות דתית: מייסדי ארגונים ומוסדות
קטגוריה:דירקטוריות ישראליות
קטגוריה:דירקטורים ישראלים
קטגוריה:ישראליות שנולדו ב-1975
קטגוריה:ישראלים שנולדו ב-1975
מזראטי 150S

מזראטי 150 (באיטלקית: Maserati 150S) היא מכונית מרוץ מתוצרת יצרנית הרכב האיטלקית מזראטי אשר יוצרה בין השנים 1955–1957. יוצרו רק 25 יחידות.

==מזראטי 150S==

* ללא דלתות.
* 2 מושבים (במספר דגמים - 1 מושב נהג בלבד).
* מנוע קדמי.
* מנוע הנעה אחורית.
* מאייד כפול מתוצרת Weber מסוג "45DCO3".

== תמונות ==
<gallery mode="packed" heights="120">
קובץ:Paris - Retromobile 2014 - Maserati 150 S - 1956 - 001.jpg | "מזראטי 150S", שנת 1956
קובץ:Paris - Retromobile 2014 - Maserati 150 S - 1956 - 002.jpg | "מזראטי 150S", שנת 1956
קובץ:Paris - Retromobile 2014 - Maserati 150 S - 1956 - 003.jpg | "מזראטי 150S", שנת 1956
קובץ:1956 Maserati 150S Fantuzzi Monoposto (14863207437).jpg | "מזראטי 150S", שנת 1956 (מושב נהג בלבד)
קובץ:Passaggio della Millemiglia 2009 - panoramio.jpg | "מזראטי 150S"
קובץ:Passaggio della Millemiglia 2009 - panoramio - Itto Ogami (6).jpg | "מזראטי 150S"
</gallery>

==ראו גם==
* מזראטי
* מזראטי 200S
==קישורים חיצוניים==

* 
* [http://www.racingsportscars.com/type/photo/Maserati/150S.html "מזראטי 150S" - תמונות] (racingsportscars.com/type/photo/Maserati/150S)
* [http://www.maserati.com/ אתר הבית של מזראטי]

==הערות שוליים==

קטגוריה:מכוניות מרוץ
קטגוריה:דגמי מכוניות שהושקו ב-1955
150S
קטגוריה:כלי רכב איטלקיים
כביש 453

כביש 453 הוא כביש רוחב אזורי קצר בישראל המחבר בין צומת נבלט לבין צומת אל על ואורכו כ-4.5 ק"מ. הכביש מסתעף מכביש 444 בצומת נבלט ונמשך עד צומת אל על, שם הוא מצטלב לכביש 40 וכביש 46. במסלולו חולף הכביש ליד היישובים שוהם, כפר טרומן, וקריית שדה התעופה.

בעתיד הכביש יתחבר לכביש 6 באמצעות מחלף נחמיה.<ref></ref>

==צמתים לאורך תוואי הכביש==
{| class="wikitable" border=1 cellpadding=1
!קילומטרים
!שם
!סוג מפגש
!מיקום
!דרכים מצטלבות
|-
| colspan="5" align="center" bgcolor="#D8 BF D8" | כביש 453 ממזרח למערב
|-
| align="center" bgcolor="#FFEFD5" |0
| align="center" bgcolor="#FFEFD5" | מחלף נחמיה (בתכנון)
| align="center" bgcolor="#FFEFD5" | 25x25 פיקסלים
| align="center" bgcolor="#FFEFD5" | בית נחמיה
| align="center" bgcolor="#FFEFD5" | 
|-
| align="center" | 1.2
| align="center" | צומת נבלט
| align="center" |25x25 פיקסלים 
| align="center" | ליד בית נחמיה
| align="center" | 
|-
| align="center" | 2.7
| align="center" | צומת ללא שם
| align="center" |25x25 פיקסלים
| align="center" | שוהם
| align="center" | שדרות עמק איילון
|-
| align="center" | 4.6
| align="center" | צומת ללא שם
| align="center" |25x25 פיקסלים 
| align="center" | כפר טרומן
| align="center" | רחוב האלה
|-
| align="center" | 4.8
| align="center" | צומת ללא שם
| align="center" |25x25 פיקסלים
| align="center" | קריית שדה התעופה
| align="center" | דרך שרון
|-
| align="center" | 5.7
| align="center" | צומת אל-על
| align="center" |25x25 פיקסלים
| align="center" | נמל התעופה בן-גוריון
| align="center" | 
(20px)
|}

==ראו גם==
* כבישי ישראל

==הערות שוליים==

קטגוריה:ישראל: כבישים
קטגוריה:שוהם
קטגוריה:נמל התעופה בן-גוריון: תחבורה
קטגוריה:איירפורט סיטי
דימיטרי אובצ'ארוב

דימיטרי אובצ'ארוב (ברוסית: Дмитрий Овчаров; באוקראינית: Дмитро Овчаров; נולד ב-2 בספטמבר 1988) הוא שחקן טניס שולחן גרמני ממוצא אוקראיני, אשר מדורג 12 בעולם על ידי פדרציית טניס השולחן הבינלאומית (ITTF). אובצ'ארוב דורג על ידי מגזין טיים כאחד מחמישים המשתפרים של 2008.

==חיים אישיים==
אובצ'ארוב נישא בשנת 2013 לטניסאית השולחן השוודית ג'ני מלסטרום. ב-2016 נולדה לשניים בת.

==קישורים חיצוניים==

==הערות שוליים==

קטגוריה:שחקני טניס שולחן גרמנים
קטגוריה:שחקני טניס שולחן באולימפיאדת טוקיו (2020)
קטגוריה:גרמנים שנולדו ב-1988
קטגוריה:משתתפים גרמנים באולימפיאדת טוקיו (2020)
צפרדע הקמבו

צפרדע הקמבו (שם מדעי: Phyllomedusa bicolor, ידועה גם בשמות blue-and-yellow frog, bicoloured tree-frog, giant monkey frog) היא צפרדע ממשפחת האילניתיים. מקורה מדרום אמריקה מאזור האמזונאס וסביבתו.

== מאפיינים ==
אורכו של הזכר נע בין 91–103 מ"מ, ואורך הנקבה נע בין 111–119 מ"מ. החלק הגבי של הצפרדע מאופיין בצבע ירוק-ליים, והחלק הבטני מאופיין בצבעי לבן-צהוב או שמנת. השפה התחתונה, החזה והרגליים הקדמיות מאופיינות בכתמים לבנים בעלי מסגרת כהה, כאשר הכתמים בעלי צפיפות גבוהה יותר בכיוון הרגליים האחוריות. אצבעות הצפרדע בעלי צבע חום שקוף, צורתן ארוכה ובסיומן צורת דיסקיות ירוקות.

מאפיין בולט נוסף היא בלוטה היוצאת מאחורי כל עין ומעל תוף האוזן. הקשתית בעלת צבע אפור-כהה.

== תפוצה ==
צפרדע הקמבו נפוצה ביער האמזונס בצפון בוליביה, מערב וצפון ברזיל, החלק הדרום המזרחי של קולומביה, מזרח פרו, דרום ומזרח ונצואלה וגיאנה. לעיתים ניתן למצוא אותה גם בגדות נהר או אגם באזורים של סראדו, סוואנה טרופית בברזיל.

== בית גידול והתנהגות ==
צפרדע הקמבו בגן חיות
צפרדע הקמבו היא בעל חיים לילי, המתגוררת על עצים לחים ביערות טרופיים. הזכרים והנקבות בונים קנים בגובה של 1–3 מטר מעל בריכות ושלוליות הנמצאות ביער. הנקבות מטילות בקן כ-600 ביצים שעטופות במסה ג'לטינית. לאחר 8–10 ימים בוקעים הראשנים ונופלים לתוך מי הבריכה, שם הם ממשיכים את התפתחותם לכדי צפרדע בוגרת. הרבייה מתרחשת במשך כל עונות השנה כאשר שיאה הרבייה מתרחש בעונה הגשומה (נובמבר עד מאי).

== מצב שימור ==
על פי איגוד השימור הבינלאומי IUCN, והרשימה האדומה, המין נכלל ברשימת המינים שאינם נמצאים בסכנת הכחדה. לפי דרגת השימור שנקבעה באיגוד השימור, המין נמצא ב"ללא חשש", משמע נמצא בתפוצה רחבה בטבע ומספרו אינו פוחת.

== רעלן הצפרדע ==
רעלן צפרדע הקמבו הוא חומר דמוי שעווה המופרש מעורה של הצפרדע כהגנה נגד טורפים. הוא מעמיס את המערכת הפנימית של הטורף בחומרים כימיים, המעוררים הקאות, התכווצויות שרירים, ועוויתות מעיים, ובכך גורמים לטורף לפלוט את הצפרדע מפיו. הרעל מכיל ארבעה פפטידים אופיאטיים ממשפחות הדלטורפין ודמורפין, שנתגלו כמשככי כאבים החזקים עשרות מונים ממורפיום.

רעלן זה ידוע בשמות 'Vacina do sapo, ‘Kambô’, ‘campu’, ‘sapo’, ‘vacino da floresta (חיסון צפרדע) ונמצא בשימוש מסורתי אצל שבטים שונים במסגרת טקסים שאמאניים. מאחר שהארס גורם להקאות אינטנסיביות הוא משמש בטקסים כאמצעי טיהור של הגוף, אשר כביכול מביא מזל לציידים, מגביר את יכולת הסיבולת ומביא לשיפור מבחינה פיזית ומינית. בעבר התקיימה תנועת תיירות מרפא של חולים מרחבי העולם אל השאמנים באמזונס, אך בשנים האחרונות הוא זוכה לפופולריות כטיפול לניקוי רעלים בארצות שונות. טענות לגבי התועלת הרפואית של הרעל אינן נתמכות במחקרים רפואיים.

== קישורים חיצוניים ==

* https://web.archive.org/web/20190214122902/http://www.kambo.co.il/
*[https://www.kan.org.il/item/?itemid=29568 כתבה בכאן11 על שמאנית קמבו]
* http://frogmed.com/ - אתר המציג מידע מקיף בעברית על נושא הקמבו

== הערות שוליים ==

קטגוריה:טקסונים שתוארו בידי פיטר בודארט
קטגוריה:פילומדוסיים
קטגוריה:ברזיל: דו-חיים
קטגוריה:קולומביה: דו-חיים
קטגוריה:בעלי חיים שתוארו ב-1772
קטגוריה:דו-חיים ביער האמזונאס
קטגוריה:דו-חיים רעילים
IlumiNATTI

IlumiNATTI (הלחם של Natti, ואגודת הסתרים אילומינטי) הוא אלבום הבכורה של זמרת הרגאטון הדומיניקנית נאטי נטשה. האלבום יצא לאור ב-15 בפברואר 2019, על ידי חברת התקליטים פינה רקורדס.

== רקע והפקה ==
בדצמבר 2016, הוציאה נאטי נטשה את השיר "Otra Cosa" ביחד עם דדי יאנקי. בהמשך הוציאה את הלהיט "Criminal" שזכה להצלחה רבה. בספטמבר 2017, החל השיר לצבור תאוצה כאשר צבר למעלה ממיליארד ו-200 מיליון צפיות ביוטיוב, נכנס למצעדים רבים ברחבי העולם, ואף הוכרז על ידי בילבורד, כעל הסרטון הנצפה ביותר בעולם למשך כמה שבועות. השיר היה צריך להיכלל באלבום, אך לבסוף יצא כסינגל שלא מתוך אלבום.

בהמשך, הוציאה את הלהיט הלטיני "Amantes de una Noche", שתוכנן גם הוא להיכנס לאלבום, ובסוף יצא כסינגל שלא מתוך אלבום. בסמוך לכך, הוציאה נטשה להיטים רבים כדוגמת: "Tonta", "No Me Acuerdo" וכולי, שגם הם לא נכללו באלבום. ב-22 ביוני 2018, הוציאה נטשה את השיר "Quién Sabe", שנבחר לבסוף לתפקד כסינגל הראשון מתוך האלבום. לאחר מכן הוציאה את "Justicia" ו-"Buena Vida", שנבחרו לא להיכלל באלבום.

לקראת סוף שנת 2018, הוציאה את נטשה את "Me Gusta" ו-"Lamento Tu Pérdida" שיצאו כסינגלים מתוך האלבום. ב-11 בינואר 2019, יצא השיר "Pa' Mala Yo", כסינגל הרביעי מתוך האלבום. לבסוף, יצא השיר "La Mejor Versión de Mí", כסינגל נוסף מתוך האלבום.

את האלבום הפיקו דיג'יי לואיאן, ג'וס פאבלה, גבי מיוזיק, קאני גרסיה וממבו קינגס.

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)
|פלטינה <small>(לטיני)</small>
|60,000
|-
| colspan="3" | <small>מכירות + הזרמת מדיה בלבד</small>
|}

== קישורים חיצוניים ==

* [https://genius.com/albums/Natti-natasha/Iluminatti האלבום IlumiNATTI] באתר Genius

== הערות שוליים ==

קטגוריה:אלבומי בכורה מ-2019
קטגוריה:אלבומי נאטי נטשה
קטגוריה:אלבומים בספרדית
Two Princes

"Two Princes" הוא שיר של להקת הרוק האמריקאית ספין דוקטורס. השיר יצא לאור בשנת 1993 וזכה להצלחה בינלאומית.

השיר הגיע למקום השלישי במצעד המוזיקה האוסטרלי.

==רקע==
השיר יצא כסינגל בשנת 1991 מתוך האלבום "Pocket Full of Kryptonite" וזכה להצלחה רבה בעולם. הוא הגיע למקום השביעי במצעד הבילבורד הוט 100 בארצות הברית, ולמקום השלישי בבריטניה. השיר זכה גם להצלחה באוסטרליה ובקנדה. השיר היה לשירה המצליח ביותר של הלהקה.

השיר נבחר למקום ה-41 במצעד 100 השירים הגדולים ביותר של שנות ה-90 שערך ערוץ VH1.

בישראל שימש השיר כנעימת הסיום של תוכנית הטלוויזיה "הקומדי סטור".

הווידאו קליפ לשיר צולם בשחור-לבן ובו נראית הלהקה מבצעת את השיר.

==קישורים חיצוניים==

==הערות שוליים==

קטגוריה:שירי 1993
קטגוריה:סינגלים מ-1993
קטגוריה:שירים באנגלית
קטגוריה:וידאו קליפים בשחור-לבן
קטגוריה:שירים על נסיכים
קטגוריה:סינגלים שהגיעו למקום הראשון באיסלנד
קטגוריה:סינגלים שהגיעו למקום הראשון בשוודיה
קטגוריה:סינגלים בהוצאת אפיק רקורדס
גביע המדינה בכדורסל 2002/2003

גביע המדינה בכדורסל לעונת 2002/2003 היא התחרות ה-43 מאז היווסדו של המפעל.

מכבי תל אביב זכתה בגביע המדינה ה-33 בתולדותיה, לאחר ניצחון בגמר על מכבי גבעת שמואל.

בעונה זו חזרו השלבים המוקדמים בשיטת בית-חוץ.

== סיבוב ראשון ==
הקבוצות הבאות עלו לשמינית הגמר ללא משחק: עירוני רמת גן, הפועל תל אביב, עירוני נהריה, הפועל ירושלים, מ.כ. חיפה, מכבי פתח תקווה, מכבי גבעת שמואל, מכבי תל אביב.
{| class="wikitable"
!קבוצה א'
!משחק ראשון
!משחק שני
!קבוצה ב'
|-
|הפועל גליל עליון
|56-85
|58-86
|הפועל כפר סבא
|-
|הפועל חיפה/רמת השרון
|65-82
|69-68
|הפועל צפת
|-
|מכבי ראשון לציון
|78-99
|74-99
|אליצור אשקלון
|-
|אליצור קריית אתא/מוצקין
|86-97
|73-99
|מכבי קריית ביאליק
|-
|מכבי אשדוד
|90-71
|108-80
|אליצור נווה-דוד רמלה
|-
|הפועל גלבוע/עפולה
|72-85
|83-96
|לאומית השרון
|-
|מכבי ראש העין
|88-95
|86-74
|הפועל לב השרון
|-
|בני השרון
|74-78
|65-76
|עירוני חדרה
|}

== שמינית הגמר ==
{| class="wikitable"
!קבוצה א'
!משחק ראשון
!משחק שני
!קבוצה ב'
|-
|הפועל חיפה/רמת השרון
|67-71
|104-95
|עירוני רמת גן
|-
|הפועל תל אביב
|77-86
|76-68
|עירוני נהריה
|-
|בני השרון
|75-91
|79-77
|הפועל גליל עליון
|-
|הפועל ירושלים
|77-100
|92-92
|אליצור קריית אתא/מוצקין
|-
|הפועל לב השרון
|98-97
|92-78
|מ.כ. חיפה
|-
|מכבי פתח תקווה
|94-63
|84-70
|מכבי ראשון לציון
|-
|הפועל גלבוע/עפולה
|109-87
|86-80
|מכבי גבעת שמואל
|-
|אליצור נווה-דוד רמלה
|97-78
|93-80
|מכבי תל אביב
|}

== רבע הגמר ==
{| class="wikitable"
!קבוצה א'
!משחק ראשון
!משחק שני
!קבוצה ב'
|-
|מכבי גבעת שמואל
|84-80
|78-83
|הפועל ירושלים
|-
|עירוני רמת גן
|79-84
|89-78
|בני השרון
|-
|מ.כ. חיפה
|81-61
|97-78
|הפועל תל אביב
|-
|מכבי תל אביב
|75-100
|89-101
|מכבי ראשון לציון
|}

== חצי הגמר ==
{| class="wikitable"
!קבוצה א'
!תוצאה
!קבוצה ב'
!קלעים מובילים
|-
|מכבי גבעת שמואל
|83-86
|בני השרון
|משה ברנר 20 / סילאס מילס 16
|-
|מכבי תל אביב
|66-83
|הפועל תל אביב
|טל בורשטיין 19 / דרור חג'ג' וניקולה בולאטוביץ' 16 כ"א
|}

== הגמר ==
מכבי תל אביב, תחת המאמן דייוויד בלאט, זכתה בגביע המדינה ה-33 בתולדותיה.

== קישורים חיצוניים ==
* אלישע שוחט, ספר הכדורסל הישראלי, [https://www.yumpu.com/ar/document/read/61848121/-/216 עמודים 433-434]
* [https://www.youtube.com/watch?v=5sUOq8F_wk8 גמר גביע המדינה 2003, מכבי תל אביב - מכבי גבעת שמואל 83:96], ערוץ היוטיוב של מכבי תל אביב

== הערות שוליים ==

קטגוריה:2002 בישראל: ספורט
קטגוריה:2003 בישראל: ספורט
קטגוריה:תחרויות כדורסל ב-2002
קטגוריה:תחרויות כדורסל ב-2003
קטגוריה:עונות בגביע המדינה בכדורסל
טרוויס ליין סטורק

טרוויס ליין סטורק (באנגלית: Travis Lane Stork; נולד ב-9 במרץ 1972) הוא רופא ומנחה טלוויזיה אמריקאי.

==ביוגרפיה==
סטורק נולד בפורט קולינס שבקולורדו וגדל במיזורי, הוא למד בתחילה באוניברסיטת דיוק והיה חבר באחוות הסטודנטים פי בטא קפא, ולבסוף סיים את לימודיי הרפואה באוניברסיטת וירג'יניה, הוא ביצע את ההתמחות שלו בבית החולים של אוניברסיטת ואנדרבילט, לאחר מכן הוא גם השלים את התמחותו בחדר מיון בבית חולים בקולורדו.

ב-2006 שימש כרווק בעונה השמינית של תוכנית המציאות "הרווק" במסגרתה מספר בנות התחרו על ליבו, בתוכנית הוא בחר כזוכה את שרה סטון, מורה מטנסי, אך זמן קצר לאחר שידור התוכנית הודיע הזוג על פרידתם.

ב-2008 החל להנחות את תוכנית האירוח הרפואית "הרופאים" (The Doctors), בתוכנית הוא מוביל צוות של מספר רופאים ובמסגרתה מנהל פאנל בו מדברים ומתדיינים על נושאים רפואיים ונותנים מענה לשאלות הקהל, ב-2010 זכתה התוכנית בפרס אמי בקטגוריה של תוכניות אירוח יומיות.

ב-2009 הופיע בפרק של הדרמה הרפואית "Three Rivers", הוא פרסם מספר ספרי רפואה שכתב.

==קישורים חיצוניים==

* 
* 

== הערות שוליים ==

קטגוריה:רופאים אמריקאים
קטגוריה:בעלי תואר דוקטור מאוניברסיטת וירג'יניה
קטגוריה:מנחי טלוויזיה אמריקאים
קטגוריה:משתתפים בתוכניות מציאות אמריקאיות
קטגוריה:אמריקאים שנולדו ב-1972
גביע המדינה בכדורסל 2003/2004

גביע המדינה בכדורסל לעונת 2003/2004 היא התחרות ה-44 מאז היווסדו של המפעל.

מכבי תל אביב זכתה בגביע המדינה ה-34 בתולדותיה, לאחר ניצחון בגמר על הפועל ירושלים.

== סיבוב ראשון ==
הקבוצות הבאות עלו לשמינית הגמר ללא משחק: מ.כ. חיפה, מכבי תל אביב, הפועל ירושלים, מכבי גבעת שמואל/פתח תקווה, בני השרון, הפועל תל אביב, עירוני רמת גן, מכבי ראשון לציון.
{| class="wikitable"
!קבוצה א'
!תוצאה
!קבוצה ב'
|-
|עירוני קריית אתא
|81-82
|הפועל חיפה/רמת השרון
|-
|עירוני נהריה
|71-98
|מכבי פתח תקווה
|-
|הפועל מגדל העמק
|87-78
|הפועל גליל עליון
|-
|מכבי אשדוד
|94-85
|הפועל חולון
|-
|הפועל לב השרון
|91-83
|מכבי ראש העין
|-
|אליצור נווה-דוד רמלה
|71-102
|מכבי קריית ביאליק
|-
|מכבי חדרה
|74-54
|הפועל גלבוע/עפולה
|-
|לאומית השרון
|90-93
|אליצור אשקלון
|}

== שמינית הגמר ==
{| class="wikitable"
!קבוצה א'
!תוצאה
!קבוצה ב'
|-
|מ.כ. חיפה
|93-67
|מכבי תל אביב
|-
|הפועל ירושלים
|59-78
|מכבי גבעת שמואל/פתח תקווה
|-
|בני השרון
|74-95
|עירוני נהריה
|-
|לאומית השרון
|69-75
|מכבי ראש העין
|-
|הפועל תל אביב
|73-74
|עירוני רמת גן
|-
|הפועל גלבוע/עפולה
|96-87
|הפועל גליל עליון
|-
|עירוני קריית אתא
|64-91
|הפועל חולון
|-
|אליצור נווה-דוד רמלה
|86-100
|מכבי ראשון לציון
|}

== רבע הגמר ==
{| class="wikitable"
!קבוצה א'
!תוצאה
!קבוצה ב'
|-
|מכבי תל אביב
|77-117
|עירוני קריית אתא
|-
|הפועל גליל עליון
|81-91
|לאומית השרון
|-
|הפועל ירושלים
|73-80
|בני השרון
|-
|הפועל תל אביב
|83-95
|אליצור נווה-דוד רמלה
|}

== חצי הגמר ==
{| class="wikitable"
!קבוצה א'
!תוצאה
!קבוצה ב'
!קלעים מובילים
|-
|מכבי תל אביב
|78-101
|הפועל גליל עליון
|דריק שארפ 18 / למונט ג'ונס 22
|-
|הפועל ירושלים
|78-84
|הפועל תל אביב
|ויל סולומון 28 / ויליאם אייברי 19
|}

== הגמר ==
מכבי תל אביב, תחת המאמן פיני גרשון, זכתה בגביע המדינה ה-34 בתולדותיה.

גמר הגביע הפגיש את אלופת היורוליג עם מחזיקת גביע יול"ב.

== קישורים חיצוניים ==
* אלישע שוחט, ספר הכדורסל הישראלי, [https://www.yumpu.com/ar/document/read/61848121/-/222 עמודים 443-444]
* [https://www.youtube.com/watch?v=k5WZb-ffesw&t=326s גמר גביע המדינה 2004, מכבי תל אביב - הפועל ירושלים 85:108], ערוץ היוטיוב של מכבי תל אביב

== הערות שוליים ==

קטגוריה:2003 בישראל: ספורט
קטגוריה:2004 בישראל: כדורסל
קטגוריה:תחרויות כדורסל ב-2003
קטגוריה:תחרויות כדורסל ב-2004
קטגוריה:עונות בגביע המדינה בכדורסל